বঙ্গে বাদ পড়ছেন কত ভোটার? ইঙ্গিত দিল কমিশন

ওয়েব ডেস্ক : বৃহস্পতিবার বাংলায় শেষ হল এসআইআর (SIR)-এর জন্য ফর্ম পূরণ, জমা ও আপলোডের প্রক্রিয়া। আগামী ১৬ ডিসেম্বর প্রকাশিত হবে খসড়া তালিকা (Voter List)। তবে নতুন এই তালিকা থেকে কত জন বাদ পড়বেন, শুনানিতে কতজন ডাক পাবেন, তাঁর পরিসংখ্যানের একটা আন্দাজ পাওয়া গিয়েছে। সূত্রের খবর, বাংলা থেকে প্রায় ৫৮ লক্ষ ৮ হাজার ২৩২ জনের নাম বাদ যেতে পারে।

নির্বাচন কমিশন (Election Commission) সূত্রে খবর, ৫৮ লক্ষের মধ্যে ২৪ লক্ষ ১৮ হাজার ৬৯৯ জন মৃত ভোটার রয়েছেন। স্থানান্তরিত হয়েছেন ১৯ লক্ষ ৯৩ হাজার ৮৭ জন। আর নিখোঁজ প্রায় ১২ লক্ষ ১৪৬২ জন। এবার ডুপ্লিকেট ভোটার হল ১ লক্ষ ৩৭ হাজার ৪৭৫ জন। আর অন্যান্য কারণে বাদ পড়তে পারেন ৫৭ হাজার ৫০৯ জন।

আরও খবর : প্রশান্ত বর্মনকে নিয়ে নতুন বছরে শুনানি হবে, জানাল হাইকোর্ট

কমিশন সূত্রে খবর, যাঁরা বাবা-মা অথবা ঠাকুরদা-ঠাকুমার নামের সাহায্য নিয়ে ফর্ম ফিলাপ করেছেন, সেই হার হল হার ৫০.১৮ শতাংশ। আর যাঁদের নিজেদের ২০০২ সালের তালিকা অনুযায়ী সেল্ফ ম্যাপিংয় করেছেন, সেই হার হল ৩৮.৩৩ শতাংশ।

অন্যদিকে পশ্চিমবঙ্গে (West Bengal) এমন ৩০ লক্ষ ভোটার রয়েছে যাঁদের নিজেদের নাম বা আত্মীয়ের নাম নেই ২০০২ সালের ভোটার তালিকায়। ফলে তাঁদেরকে শুনানিতে কমিশন ডাকতে পারে। সেখানে ভারতীয় হওয়ার সমস্ত নথি দেখাতে হবে ওই নাগরিকদের। এর পরেই ২০২৬ সালের ১৪ ফেব্রুয়ারি চূড়ান্ত ভোটার তালিকা প্রকাশ করবে দিল্লির নির্বাচন কমিশন।